《赠颜廷愉将军 其二》
明代·徐熥

诗名久已动长安，此日仍登上将坛。投笔耻为秦博士，横戈今作汉材官。

常𢬵一命酬知己，不爱千金赠所驩。莫道书生无远略，东封函谷有泥丸。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。